અમદાવાદ, વડોદરા, રાજકોટ અને જામનગર બાદ સુરત મહાપાલિકા દ્વારા પણ જાહેર આરોગ્ય માટે અત્યંત જોખમી બનેલા પ્લાસ્ટિકના વેચાણ અને વપરાશ પર બેન્ડ મૂકી દેવાયો છે. મ્યુ. કમિશનરે પ્લાસ્ટિક વેસ્ટ મેનેજમેન્ટ ૨૦૧૬ અંતર્ગત તથા સ્વચ્છ ભારત મિશન હેઠળ સુરત સિટીના જાહેર રસ્તાઓ, રહેણાંક વિસ્તારો, કોર્મશિયલ એકમો, કેફે તથા કોલ્ડ્રિંક્સની લારીઓ, દુકાનો તથા લગ્ન કે શુભ- અશુભ પ્રસંગોએ આયોજિત ભોજન સમાંરભોમાં ઉપયોગમાં લેવાતા પ્લાસ્ટિકના કપ, પ્લાસ્ટિકની થેલીઓ, પાન-મસાલાના પેકિંગ, પ્લાસ્ટિકના રેપર્સ નિયમ મુજબના નહીં હોય તો કાયદેસરની કાર્યવાહી કરવા ચીમકી ઉચ્ચારી છે.